recursal/SuperWikiNEXT-32B huggingface dataset:
Vstupné priestransvo a lounge
**Bel Ami** je nočný lokál a verejný dom v Berlíne. Tento établissement, ktorý sa nachádza v bývalej vile v blízkosti Olympijského štadiónu v berlínskej mestskej časti Westend. Bel Ami sa stal nadregionálne známi ako "Najušlachtilejší klub Nemecka" (*Playboy*) a je medzičasom uznávaný ako "berlínska inštitúcia". Od konca 1970-tich rokov sa Bel Ami prevádzkuje ako verejný dom, čím sa naviazalo na predošlú prevádzku nevestinca, ktorý existoval na rovnakom mieste už od konca druhej svetovej vojny. Na základe mimosúdnej dohody s príslušným stavebným úradom, ktorá bola inicializovaná dôsledkom rozporov okolo žiadosti na prevádzku koncom roka 2007, sa prevádzkovanie verejného domu na konci mesiaca marec v roku 2011 skončí.

1945 - 1970
-----------

V budove, v bývalej vile jedného fabrikanta z roku 1920, v ktorej dnes sídli nočný klub a verejný dom sa po vojne zaviedla a začala prevádzka verejného domu, v ktorom zo začiatku frekventovali vojaci spojeneckých vojsk. Či sa predtým v tejto budove nachádzal aj verejný dom slúžiaci v mene nacistického režimu a pre dôstojníkov SS, sa nedá doložiť. Keď dôsledkom redukcie spojeneckých vojsk v Západnom Berlíne klesol dopyt, bol podnik vedený ďalej ako "verejný dom pre požiadavky na vyššej úrovni".

1970 - 2009
-----------

3. októbra 1979 prevzal prevádzku établissementu Detlef Uhlmann, ktorý premenoval podnik na Bel Ami a etabloval a rozvinul luxusný koncept prevádzkovania. Pod Uhlmannovou réžiou nasledovali viaceré rozsiahle prestavby a zmeny interiéru a zariadenia. Viaceré časopisy a medzinárodné denníky spomínajú klub Bel ami ako odporúčanú berlínsku adresu. Bel Ami portrétovalo viacero známich fotografov (Helmut Newton, Nan Goldin) a ich fotky boli použité na titulných stránkach magazínov, a aj na rôznych renomovaných výstavách s témou prostitúcia.

Iné projekty
------------

Commons
* Spolupracuj na Commons Commons ponúka multimediálne súbory na tému **Bel Ami (verejný dom)**

Zdroje
------

*Tento článok je čiastočný alebo úplný preklad článku Bel Ami (Berlin) na nemeckej Wikipédii.*
**Baukis** (starogr. *Βαύκις* – *Baukis*) bol olympijský víťaz v zápasení v roku 400 pred Kr.

Baukis z Troizény bol na 95. olympijských hrách korunovaný olivovým vencom za víťazstvo v zápasení. Zápasenie (*palé*) zaviedli v Olympii na 18. hrách v roku 708 pred Kr.

Socha olympionika Baukida stála kedysi na posvätnej pôde Olympie. Ešte neporušenú ju v druhom storočí videl cestovateľ Pausanias. Vztýčili ju v juhovýchodnej časti *Altidy* a Pausanias zaznamenal, že bola dielom sochárskeho majstra Naukyda z Argosu.

Referencie a bibliografia
-------------------------

1. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 446.
2. 1 2  Nikolaos Gialourēs, *The Eternal Olympics: the art and history of sport*, str. 291
3. ↑  Eusebios, *Kronika* 2,193.
4. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 378.
5. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
6. ↑  Pausanias, *Periégésis tés Hellados*, 6,8,4.

Pozri aj
--------

* Zoznam olympijských víťazov staroveku
**Myzostómy** (*Myzostomida*) sú kmeň špirálovcov, skupiny kmeňov prvoústovcov.

Je to veľmi starobylá skupina morských živočíchov, silne pozmenená parazitickým spôsobom života. Tieto záhadné živočíchy sa niekedy zaraďujú do obrúčkavcov.

Ich telo je skrátené a sploštené, niekedy až diskovité, s takmer úplne potlačenou segmentáciou. Na chrbte je 5 párov skrátených zatiahnuteľných parapódií s háčikmi. Coelom je redukovaný na párové laterálne dutinky na chrbtovej strane, telo vypĺňa z väčšej časti mezenchým. Dýchacia, vylučovacia a obehová sústava je redukovaná, nervová sústava je zjednodušená; všetky tieto znaky sú klasickým príkladom parazitárnej regresie. Tráviaca sústava začína ústami na vysunuteľnej hlave, pokračuje cicavým svalnatým hltanom, rozvetveným črevom a končí sa subterminálnym anusom.

Rozmnožovanie a vývin
---------------------

Sú hermafrodity s veľmi zložitým rozmnožovaním. Pri kopulácii si jedince vymieňajú spermatofóry. V spermatofóre prebieha zložitý proces dozrievania spermií, v ktorom sa vyskytuje aj spermatické syncýtium. Syncýtium preniká do tela druhého jedinca a tu z neho zložitým pochodom vznikajú spermie. Z oplodneného vajíčka vzniká obrvená larva, ktorá čoskoro prisadá na hostiteľa a prekonáva premenu.

Do triedy patrí asi 150 morských druhov, sú to endoparazity ježoviek (*Asteroidea*). V tele hostiteľa tvoria charakteristické deformačné cysty. Ide o reliktnú, veľmi starobylú skupinu živočíchov – deformačné cysty sa našli už na fosíliách prvohorných ľalioviek.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Myzostómy**
* Spolupracuj na Wikidruhoch Wikidruhy ponúkajú informácie na tému **Myzostómy**

Externé odkazy
--------------

* PaedDr. Valerián Franc CSc.: Systém a fylogenéza živočíchov – bezchordáty – zdroj, z ktorého (pôvodne) úplne alebo čiastočne čerpal tento článok.
Nížina na mape Nemecka
**Severonenemecká nížina** (nem. *Norddeutsches Tiefland, Norddeutsche Tiefebene, Norddeutsches Flachland*) je časť Stredoeurópskej nížiny nachádzajúca sa v Nemecku. V minulosti (keď Nemecko siahalo ďalej na východ), ale niekedy ešte aj dnes, sa ako Severonemecká nížina označovala/-uje celá Stredoeurópska nížina. 

Na Severonemeckú nížinu nadväzujú na východe nížiny v Poľsku a na západe nížiny v Holandsku; na juhu Stredonemecká vrchovina.

Charakteristika
---------------

Severonemecká nížina je predovšetkým poľnohospodárskou oblasťou (obilniny, zemiaky, priemyselné plodiny, krmoviny). Na severe sa chová dobytok a ošípané. V niektorých častiach sa pestuje ovocie a zelenina (Hamburg, Berlín), tabak a strukoviny. V niektorých častiach sa ťaží ropa a zemný plyn, v iných uhlie. Priemyselné strediská sú pri námorných prístavoch, pozdĺž Stredonemeckého prieplavu a riek.

Členenie
--------

Pozri v článkoch Fyzickogeografické členenie Nemecka a Stredoeurópska nížina.

Referencie
----------

1. ↑  *Meyers Großes Konversations-Lexikon*, zv. 14, 1908
2. ↑  mapa „Európa (prehľad fyzikálny)". In:  *Slovenský náučný slovník*. Ed. Pavel Bujnák. Zväzok II E – M. Bratislava; Praha : Litevna, literárne a vedecké nakladateľstvo Vojtech Tilkovský, 1932. 380 s.
3. ↑  Kunth, C. et al.: *Neuer illustrierter Atlas der Welt*, 1998/99

Zdroje
------

* Severonemecká nížina in: *Malá encyklopédia zemepisu sveta*
* Norddeutsches Tiefland in: Brockhaus. *Enzyklopädie in 30 Bd.* 2005-2006
*
**Železničná trať Znojmo – Šatov – Retz** (v cestovnom poriadku pre cestujúcich označená číslom **248**) je jednokoľajová celoštátna trať. Historicky je súčasťou Rakúskej severozápadnej dráhy. Od 31. októbra 2009 je elektrifikovaná a ako jediná v Česku používa napájaciu sústavu 15 kV / 16,7 Hz. Trať vedie zo Znojma cez Šatov do stanice Retz v Rakúsku. Modernizácia trate umožnila obnovenie priameho železničného spojenia Znojma a Viedne, ktoré bolo násilne prerušené vznikom Železnej opony.

Prevádzka na trati bola zahájená v roku 1871.

Nadväzujúce trate
-----------------

### Znojmo

* Trať 241 Znojmo – Moravské Budějovice – Okříšky
* Trať 246 Břeclav – Boří les – Hrušovany nad Jevišovkou – Znojmo

Iné projekty
------------

Commons
* Spolupracuj na Commons Commons ponúka multimediálne súbory na tému **Železničná trať Znojmo – Retz**

Externé odkazy
--------------

* Na ZelPage.cz

Zdroj
-----

*Tento článok je čiastočný alebo úplný preklad článku Železniční trať Znojmo–Retz na českej Wikipédii.*
**Daniel Elena** (\* 26. október 1972, Monako) je navigátor v pretekoch rally. Jeho súčasný spolujazdec je Sébastien Loeb. Táto dvojica 5-krát vyhrala World Rally Championship (WRC), a teraz jazdí s automobilom Citroën DS3 WRC. Päťdesiat výhier pretekov v rámci WRC (všetky s Loebom) robia Elenu najúspešnejším navigátorom v histórii WRC.

Kariéra
-------

S pretekaním začal Elena v roku 1997 ako navigátor Hervé Bernarda, ale hneď ďalšiu sezónu vytvoril dvojicu s Loebom.

V roku 2001 s Loebom vyhral majstrovstvá FIA Super 1600 s automobilom Citroën Saxo. Ten sa stáva jasnou voľbou pre tým Citroën WRC, v ktorom absolvuje svoj prvý štart v tom istom roku. Jeho prvé víťazstvo v rámci WRC bolo Rally v Nemecku v roku 2002.

Elena a Loeb dokázali získať päť po sobe idúcich WRC titulov v rokoch 2004 – 2008. Vyhrali na Elenovej domácej rally Monte Carlo päťkrát (2003 – 2005 a 2007 – 2008).

Elena je prvým človekom, ktorý dostal trofej Micheala Parka. Táto trofej sa dáva každoročne najlepším navigátorom.

Súkromný život
--------------

Daniel Elena je ženatý a má 2 deti. S rodinou býva v blízkosti Lausanne, vo Švajčiarsku.

Zdroj
-----

* *Tento článok je čiastočný alebo úplný preklad článku Daniel Elena na českej Wikipédii.*
**Daniel Krudy** (Crudy, Krúdy) (\* 25. október 1735, Zvolen  –  † 18. december 1815, Bratislava) bol evanjelický kňaz, cirkevný hodnostár a náboženský spisovateľ.

Rodina
------

* otec: Ján Krudy
* matka: Zuzana rod. Burianová

Životopis
---------

Navštevoval školu v Ostrej Lúke, študoval na gymnáziu v Kremnici, v Ožďanoch, v Bratislave, na univerzite v Altdorfe a v Jene. Od roku 1759 evanjelický farár v Cerove, od 1763 slovenskej evanjelickej obce v Banskej Bystrici, farár nemeckej a slovenskej obce v Banskej Bystrici (1763-1774). Od roku 1782 farár nemeckej cirkevnej obce v Bratislave, 1802 superintendant preddunajského dištriktu. V Bratislave prednášal cirkevné právo, homiletiku a pastorálku ma evanjelickom lýceu.

Zostavil zbierku kráľovských rezolúcií, intimátov, žiadostí protestantov, ktorá slúžila ako prameň k dejinám protestantských cirkví. Písal i polemickú náboženskú literatúru, príležitostné kázne a verše.

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
* Záznam o narodení a krste v matrike

Autoritné údaje: * GND: 144024225
* ISNI: 0000 0001 1904 8643
* NK ČR: mzk2009509956
* VIAF: 54908083
Umelcova predstava o planéte Kepler-452b
**Kepler-452b** je extrasolárna planéta obiehajúca okolo žltého trpaslíka Kepler-452. Bola objavená Keplerovým vesmírnym teleskopom a jeho objavenie 23. júla 2015 verejne oznámila NASA. Je to potenciálne prvá terestriálna super-Zem, ktorá obieha v obývateľnej zóne hviezdy veľmi podobnej Slnku. Podľa kritérií Indexu podobnosti Zemi je Kepler-452b šiesta Zemi najpodobnejšia známa extrasolárna planéta.

Planéta je vzdialená približne 1 400 svetelných rokov od slnečnej sústavy. Pri rýchlosti kozmickej sondy New Horizons (približne 59 000 km/h) by trvalo približne 26 miliónov rokov, kým by sa tam dostala.

Vlastnosti
----------

Planéte trvá 385 dní, kým obehne svoju hviezdu. Je o 60 % väčšia než Zem a leží v obývateľnej zóne svojej hviezdy.

Má pravdepodobne 5-krát väčšiu hmotnosť ako Zem a gravitácia na jej povrchu je 2-krát väčšia ako na Zemi, aj keď výpočty hmotností pre extrasolárne planéty sú len približné odhady. Ak je Kepler-452b terestriálna planéta je to najpravdepodobnejšie super-Zem s veľa aktívnymi vulkánmi kvôli svojej vyššej hmotnosti a hustote. Husté a hmlisté oblaky pokrývajú väčšinu povrchu. Z povrchu planéty vyzerá hviezda Kepler-452 takmer identicky ako Slnko pozorované zo Zeme.

Nie je známe, či je Kepler-452b terestriálna planéta alebo malá joviálna planéta, ale na základ malého polomeru je Kepler-452b pravdepodobne terestriálna planéta. Nie je jasné, či sa na planéte Kepler-452b nachádza obývateľné prostredie. Obieha okolo žltej hviezdy hlavnej postupnosti Kepler-452, ktorá má teplotu aj hmotnosť podobnú ako Slnko a je o 20 % jasnejšia. Kepler-452 je ale 6 miliárd rokov starý a to znamená, že je o 1,5 miliardy rokov starší ako Slnko. Kepler-452b dostáva od svojej hviezdy o 10 % viac energie, ako Zem dostáva od Slnka.

Referencie
----------

1. ↑  NASA telescope discovers Earth-like planet in star’s ‘habitable zone’ BNO news (po anglicky)
2. ↑  "NASA Says Data Reveals an Earth-Like Planet, Kepler 452b" The New York Times (po anglicky)
3. 1 2  "Scientists discover 12 new potential Earth-like planets" the Washington post (po anglicky)
4. ↑  "'Earth 2.0' found in Nasa Kepler telescope haul" BBC News (po anglicky)
5. ↑  "NASA’s Kepler Mission Discovers Bigger, Older Cousin to Earth" NASA (po anglicky)

Iné projekty
------------


|  |  |
| --- | --- |
| Portal | Astronomický portál |

Commons
* Spolupracuj na Commons Commons ponúka multimediálne súbory na tému **Kepler-452b**
Logo
**Deutsches Institut für Normung e.V.**, skratka **DIN**, je nemecký normalizačný úrad.

Jeho normy, nesúce takisto skratku DIN, sa nazývajú **Deutsche Norm** alebo **DIN-Norm**, do roku 1975 sa nazývali „Deutsche Industrie-Normen" (takisto skratka DIN).

Dejiny
------

Samotný úrad bol založený roku 1917 ako „Normenausschuss der deutschen Industrie (NADI)" (Normový výbor nemeckého priemyslu). Prvá norma DIN s číslom DIN 1 určovala tvary kužeľových stopkových násad (pre klieštiny a podobne). Najznámejšia norma je DIN 476 pre formáty papierov z roku 1922 (napr. DIN A4).

Roku 1926 bol úrad premenovaný na „Deutscher Normenausschuss (DNA)". Od roku 1951 je členom ISO. Od mája 1975 má súčasné meno. 5. júna 1975 podpísal DIN a nemecká vláda zmluvu, podľa ktorej je DIN jedinou uznananou normovacou organizáciou v Nemecku. V roku 1990 bol do DIN začlenený normalizačný úrad NDR - Amt für Standardisierung, Messwesen und Warenprüfung.

Externé odkazy
--------------

* oficiálna stránka
Súradnice: 4°53′43″S 75°19′21″Z﻿ / ﻿4,89528°S 75,32250°Z﻿ / 4.89528; -75.32250

**Nevado del Ruiz** je masívny, ľadom pokrytý stratovulkán nachádzajúci sa na severe Kolumbie. Bol vybudovaný v pleistocéne andezitovými a dacitovými lávami a pyroklastikami nad subdukčnou zónou platne Nazca, ako väčšina kolumbijských sopiek.

Sopka je známa katastrofickou erupciou v roku 1985, keď žeravé pyroklastické prúdy roztopili snehovú čiapočku na vrchole. Tento proces vytvoril laháry, ktoré dosiahli vzdialenosť až 100 km. Na svojej ceste úplne pochovali mesto Armero (28 700 obyvateľov) a niekoľko menších dedín 6 m hrubou vrstvou bahna, pričom zahynulo približne 25 000 ľudí.

Po erupcii sopky Pelée v roku 1902 je to druhá najväčšia sopečná katastrofa v 20. storočí čo sa týka počtu obetí.

Iné projekty
------------

Commons
* Spolupracuj na Commons Commons ponúka multimediálne súbory na tému **stratovulkán Nevado del Ruiz**.

Externé odkazy
--------------

* www.volcano.si.edu - stratovulkán Nevado del Ruiz na Global Volcanism Program (po anglicky)
Cvičenie zásahu pri braní rukojemníkov
**Rukojemnícka dráma** alebo **rukojemnícka kríza** je označenie situácie, pri ktorej subjekt (podozrivý) násilne zadržiava jednu alebo viacero osôb (rukojemníkov) s cieľom zlepšiť vyjednávaciu pozíciu, splniť záväzok (napr. umožnenie úteku podozrivému), blokovať zákrok zásahovej jednotky a pod. zvyčajne pod hrozbou zabitia rukojemníkov.[1]

Rukojemník je človek, ktorý svojim vedomým postojom zodpovedá za životy iných.

Na Slovensku je tento trestný čin definovaný § 185 Trestného zákona ako **branie rukojemníka**: *„Kto sa zmocní rukojemníka a hrozí, že ho usmrtí alebo že mu spôsobí ujmu na zdraví alebo inú ujmu s cieľom donútiť iného, aby niečo konal, opomenul alebo strpel..."* V medzinárodnom práve je náležitým dôležitým právnym dokumentom Medzinárodný dohovor proti braniu rukojemníkov prijatý Valným zhromaždením OSN 17. decembra 1979 (č. 21931).[2]

Referencie
----------

1. ↑  Hancerli, Suleyman. *Negotiation, Communication, and Decision Strategies Used by Hostage/crisis Negotiators*. University of North Texas, May 2008, 264 pp. ISBN 9780549790211. p. 8 – 9.
2. ↑  United Nations. *Treaty Series*, vol. 1316, p. 205 – 211; and depositary notifications C.N.209.1987.TREATIES-6 of 8 October 1987 and C.N.324.1987.TREATIES-9 of 1 February 1988 (procès-verbal of rectification of the original Russian text). Dostupné na internete.>
Vajíčko človeka
**Vajcová bunka** (iné názvy: **vaječná bunka**, **vajíčková bunka**, **ovum**, u živočíchov zriedkavo aj: **oogaméta**) je samičia pohlavná bunka mnohobunkových organizmov s minimálne jednou úplnou sadou chromozómov, z ktorej sa po oplodnení samčou pohlavnou bunkou (alebo pri partenogenéze aj bez oplodnenia) vyvinie nový jedinec. 

Zrelá vajcová bunka živočíchov a človeka sa nazýva **vajíčko** alebo **ovum** (v užšom zmysle) alebo **ovulum**. Ako **vajíčko** sa označuje aj celok tvorený vajcovou bunkou a jej ochrannými obalmi (napr. vajcovou škrupinou u vtákov). Celok tvorený vajcovou bunkou a jej ochrannými obalmi u vtákov alebo vajcorodých stavovcov (v užšom zmysle len u vtákov) sa označuje aj ako vajce.

U rastlín má slovo vajíčko (a podobne) iný význam, pozri vajíčko (botanika).

Botanika
--------

Pri rastlinách vajcová bunka vzniká spravidla v diferencovaných rozmnožovacích orgánoch: v oogóniu (riasy a huby), v archegóniu (machy a paprade) alebo vo vajíčku (semenné rastliny).

Zoológia
--------

Vajcové bunky živočíchov sú spravidla oblé a nepohyblivé (výnimku tvoria napr. hubky), vždy bez bičíka, obsahujú žĺtok a väčšinou sú obalené vajcovými obalmi. Väčšinou sa diferencujú vo vaječníkoch a materského jedinca opúšťajú cez vajíčkovod alebo sa vyvinú v regióne vajíčkovode, spravidla maternici (ovoviviparia, viviparia).

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **Vajce**
* Spolupracuj na Commons Commons ponúka multimediálne súbory na tému **Vajce**
**Nikola Radosová** (\* 3. máj 1992, Bojnice) je slovenská volejbalová hráčka. Hrá na pozícii prihrávajúcej smečiarky. V súčasnosti pôsobí v maďarskej lige v klube Fatum Nyíregyháza. Je držiteľkou ocenenia Volejbalistka roka za rok 2018.

Pôsobenie
---------

Nikola začala svoju kariéru v Športovom gymnáziu Nitra. V roku 2008 sa presťahovala a nastúpila do prvoligového SVS Post Schwechat. S týmto tímom získala v Rakúsku 5 majstrovských titulov. Od roku 2013 hrala v tíme bundesligového SC Potsdam. Následne hrala v Poľsku a neskôr v Rumunsku, kde s tímom CSM Bukurešť získala v sezóne 2017/2018 majstrovský titul aj domáci pohár. Momentálne hrá v klube Fatum Nyíregyháza.

| Tím | Sezóna |
| --- | --- |
| ŠG Nitra |  |
| SVS Post Schwechat | 2008 – 2013 |
| SC Potsdam | 2013 – 2015 |
| BKS Aluprof Bielsko-Biala | 2015 – 2016 |
| CSM Bukurešť | 2016 – 2018 |
| Dresdner SC | 2018 – 2020 |
| Fatum Nyíregyháza | 2020 – |

Reprezentácia
-------------

Nikola Radosová je súčasťou úspešnej generácie, ktorá reprezentovala Slovensko na majstrovstvách Európy a sveta v mládežníckych kategóriách kadetiek a junioriek. V roku 2009 dosiahli 4. miesto na ME kadetiek v Holandsku a následne 14. miesto na MS kadetiek v Thajsku. V kategórii junioriek dosiahli v roku 2011 6. miesto na ME v Srbsku a 7.miesto na MS v Peru. V seniorskej reprezentácii debutovala v roku 2011 a získala s ňou v roku 2016 strieborné medaily v Európskej lige.

Externé odkazy
--------------

Profil na stránke SC Potsdam

Zdroj
-----

*Tento článok je čiastočný alebo úplný preklad článku Nikola Radosová na nemeckej Wikipédii.*
|  |  |  |  |  |  |
| --- | --- | --- | --- | --- | --- |
| **Severokaukazský emirát*Северо-Кавказский эмират***

|  |  |  |
| --- | --- | --- |
| ← Terekská oblasť | **1919 – 1920** | Horská autonómna sovietska socialistická republika → |

|  |  |
| --- | --- |
| Vlajka štátuvlajka | Štátny znakznak |

 |
| **Geografia** |
| Hlavné mesto | Vedeno |
| **Obyvateľstvo** |
| Jazyky | čečenčina, dagestančina |
| **Štátny útvar** |
| Štátne zriadenie | Islamský emirát |
| Mena | rubeľ |
| Vznik | september 1919 |
| Zánik | marec 1920 |
| 

|  |  |  |  |  |  |
| --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Terekská oblasť | Terekská oblasť |

 | **Nástupnícke štáty:**

|  |  |
| --- | --- |
| Horská autonómna sovietska socialistická republika | Horská autonómna sovietska socialistická republika |

 |

 |

**Severokaukazský emirát** (rus. Северо-Кавказский эмират – Severo-Kavkazskij emirat) bol islamský štát tvorený hlavne Avarmi a Čečencami, ktorý existoval na území Čečenska a západného Dagestanu počas ruskej občianskej vojny od septembra 1919 do marca 1920. Dočasné hlavné mesto emirátu vzniklo v dedine Vedeno a vodca emirátu bol Uzun-Hadži. Dostal titul "jeho Veličenstvo Imám a Emir severného Kaukazu, Šejk Uzun Hair Hadži Chán".

V polovici roka 1918, vojaci ruskej Bielej armády tvorenej dobrovoľníkmi pod vedením generála Antona Denikina boli v rozpore s kaukazskými národmi v Severnom Kaukaze. Uzun-Hadži, s malým vojskom obsadil dedinu Vedeno a vyhlásil vojnu proti Denikinovi.

V septembri 1919, Uzun-Hadži oznámil vytvorenie Severokaukazského emirátu ako nezávislú monarchiu pod ochranou osmanského sultána Mehmeda VI. Vojenské ťaženie s podporou rebelov z Gruzínska a Severného Osetska bolo neúspešné a emirát sa stal závislým na boľševickej podpore až do konca. 

V januári 1920, vojenská a ekonomická situácia v emiráte bola na spadnutie. Uzun-Hadži súhlasil o vstupe emirátu do Ruskej SFSR zo sľubom autonómie. Uzun-Hadži čoskoro zomrel, ale sľub autonómie viedol k vytvoreniu a začleneniu do Horskej ASSR.

Zdroj
-----

*Tento článok je čiastočný alebo úplný preklad článku North Caucasian Emirate na anglickej Wikipédii.*
Vajskovská dolina
**Vajskovská dolina** je dolina na južnej strane Nízkych Tatier. Má dĺžku 9 km a prebieha v severojužnom smere od hlavného hrebeňa Ďumbierskych Tatier a vyúsťuje do Horehronského podolia neďaleko horárne Črmné, severne od obce Dolná Lehota, do ktorej katastrálneho územia prináleží. Vajskovská dolina začína pod Krížskym sedlom (1 774,8 m n. m.), v priestore medzi Kotliskami (1 937 m n. m.) na západe a Poľanou (1 890 m n. m.) na severovýchode.

Je to jedna z najkrajších dolín Nízkych Tatier, je to vyhlásená zóna ticha. V doline platí zákaz kladenia ohňa, je zakázané stanovanie a zber lesných plodov - všetko v záujme ochrany prírody. Z tejto doliny boli do voľnej prírody vypustené prvé kamzíky, privezené z Vysokých Tatier. Je súčasťou územia NAPANT-u, horná časť doliny zároveň tvorí východnú hranicu NPR Skalka. 

Preteká ňou Vajskovský potok. V hornej časti doliny sa nachádza Vajskovský vodopád.

Vedie ňou zeleno-značkovaný chodník z Dolnej Lehoty na Krížske sedlo. Verejnosti prístupná je len časť chodníka po Vajskovský vodopád, ďalej je z dôvodu ochrany prírody chodník uzavretý. 

Vedie ňou aj značená cyklotrasa 8599, ktorá končí na rázcestí Pálenica.

Iné projekty
------------

Commons
* Spolupracuj na Commons Commons ponúka multimediálne súbory na tému **Vajskovská dolina**

Externé odkazy
--------------

* Poloha na turistickej mape

Súradnice: 48°54′13″S 19°33′10″V﻿ / ﻿48,9035°S 19,552867°V﻿ / 48.9035; 19.552867

| * z
* d
* u
Doliny Nízkych Tatier |
| --- |
| Ďumbierske Tatry | 
* Bukovská dolina
* Bystrá dolina (Ďumbierske Tatry)
* Čierna dolina
* Demänovská dolina
* Iľanovská dolina
* Jánska dolina
* Jasenianska dolina
* Kľačianska dolina
* Komornická dolina
* Kráľovská dolina
* Križská dolina
* Lomnistá dolina
* Ludárova dolina
* Ludrovská dolina
* Lúžňanská dolina
* Ľubeľská dolina
* Ľupčianska dolina
* Mlynná dolina
* Mošnica
* Pošova Mlynná
* Sliačska dolina
* Sopotnická dolina
* Stanišovská dolina
* Starobocianska dolina
* Suchá
* Svidovská dolina
* Štiavnica
* Uhliarska dolina
* Vajskovská dolina
* Zelenská Mlynná
* Zemianska dolina

 |
| Kráľovohoľské Tatry | 
* Bacúšska dolina
* Benkovo
* Beňušská dolina
* Bystrá dolina (Kráľovohoľské Tatry)
* Bystrá dolina (vetva Svarínskej doliny)
* Dikula
* Driečna dolina
* Hodruša
* Hošková
* Chorupnianska dolina
* Ipoltica
* Krivuľa
* Malužinská dolina
* Medvedia dolina
* Nižný Chmelinec
* Ráztoky
* Svarínska dolina
* Šumiacka dolina
* Torysa
* Veľká Beňušská dolina
* Vyšný Chmelinec
* Zadná dolina
* Zúbra
* Ždiarska dolina (Liptovská Teplička)
* Ždiarska dolina (Polomka)

 |
| Hraničné doliny | 
* Bocianska dolina
* Čiernovážska dolina
* Hiadeľská dolina
* Korytnická dolina
* Revúcka dolina

 |
JUDr. **Valerián Depta** (\* 4. máj 1885, Siret, Rumunsko – † 25. jún 1963, Bratislava, Slovensko) bol rumunsko-slovenský právnik a entomológ, hlavne koleopterológ.

Životopis
---------

Narodil sa v Rumunsku v rodine mlynára. Základnú školu a gymnázium navštevoval v Sirete. Potom pokračoval v štúdiu na univerzite v Černovci, kde ukončil štúdium práva. Neskôr pôsobil ako pracovník štátnej správy v Bukovine. Do roku 1930 pracoval v štátnej službe ako vrchný okresný komisár vo Vsetíne na Morave. Odtiaľ bol preložený na Slovensko, kde v období rokov 1931 až 1938 pracoval v Giraltovciach vo funkcii okresného náčelníka. V roku 1940 odišiel do dôchodku a presťahoval sa do Bratislavy. V roku 1948 opäť začal pracovať vo Výskumnom ústave agrochemickej technológie v Bratislave.

Zomrel v roku 1963 v Bratislave.

Entomologické aktivity
----------------------

Entomológii sa venoval s veľkým záujmom a to prevažne radu chrobákov, pričom robil hlavne faunistický prieskum chrobákov. Spočiatku robil prieskum na Morave (predovšetkým na Vsetínsku), potom i na území Slovenska. O slovenských drobčíkoch spracoval v roku 1950 významnú prácu. Niektoré jeho údaje o výskyte druhov hmyzu citovali v svojich prácach i iní významní entomológovia.

Jeho zbierka hmyzu v počte cca 22 800 ks - hlavne chrobáky (Coleoptera) (*Staphylinidae*, *Catopidae* a *Silphidae*) je v Slovenskom Národnom múzeu v Bratislave.

Zdroje
------

* Anonym: 1936, *Reprezentatívny lexikón Slovenska a Podkarpatskej Rusi*. Bratislava, p. 59.
* Korbel, L.: 1964, [Depta, V.] In: Sb. prír. Ved. Slovensk. Nar. Muz. 10, p. 155 - 156 + portrét.
* Koleška, Z.: 1979, Seznam biografii čs. entomologů. 1. [Absolon - Dlouhý]. In: Zprávy Čs. spol. entomol. ČSAV, 15 p. 1 - 32, 4 tab. 29 - 30 + portrét.
* Kolektiv: 1986, *Slovenský biografický slovník*. I. zv. A - D (heslo: Depta, V. p. 462), Matica Slovenská, Martin.
* Matoušek, B. & Okáli, I.: 1987, [Depta, V.]. In: Zb. Slov. Nar. Muz. Prir. Vedy, 33, p. 233 - 236 + portrét.
* Okáli, I.: 1996, *Slovník slovenských zoológov a zoológov s významom pre územie Slovenska*. Stimul, Bratislava, p. 29.
* Mikuš, M. & Strohnerová, Ľ.: 2003, *Osobnosti vedy trenčianskeho regiónu - biobibliografický slovník lekárov, prírodovedcov, poľnohospodárov a banských odborníkov od najstarších čias po súčasnosť*. Verejná knižnica Michala Rešetku v Trenčíne. p. 61.
* Groll, E. K. [ed.]: 2006, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Depta, Valerián": (internet).

Autoritné údaje: * SNK: 171474
* VIAF: 174156565741623500001
*Dcéry Pandarea*, autor: Johann Heinrich Füssli (1795)
**Pandareós** alebo **Pandareos** (starogr. Πανδάρεως – *Pandareós*, lat. *Pandareus*) je v gréckej mytológii syn veštca Meropa, bol efezský alebo milétsky kráľ.

Pandareov príbeh sa v antických písomných prameňoch vyskytuje v rôznych obmenách, útržkovito a často si aj jednotlivé príbehy navzájom protirečia. Najstaršia zmienka o ňom je od Homéra, ktorý píše, že jeho troch dcér sa po jeho smrti ujali bohyne Aténa, Héra a Afrodita. 

Do mýtov však vstúpil v najznámejšej verzii jeho príbehu ako Tantalov priateľ. Tento príbeh uvádza, že na Kréte chytil zlatého psa, ktorý bol strážcom kozy Almathey, čo kedysi svojim mliekom dojčila najvyššieho boha Dia a odviedol ho do svojho paláca. Neskôr Pandarea ale trápilo svedomie, že týmto činom urazil bohov a aby sa vyhol trestu odviedol psa k lýdskemu kráľovi Tantalovi. Netrvalo dlho a Zeus poslal boha Herma k Tantalovi, aby mu psa vydal. Tantalos sa ale zaprisahal, že ho nemá a tým na seba privolal Diov hnev. Pandareós sa však trestu tiež nevyhol. Zeus ho aj s jeho manželkou Harmotoou premenil na kameň.

Podľa inej verzie Pandareos s manželkou pred Diovým trestom ušli do Atén a neskôr na Sicíliu, kde zahynuli.

Referencie a bibliografia
-------------------------

1. 1 2 3 4 5  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 351.
2. ↑  Homér, *Odysea*, 20,54.
3. ↑  Pausanias, *Periégésis tés Hellados*, 10,30,2.
4. ↑  Antoninus Liberalis, *Metamorphoses*, 36.
**Pandión** alebo **Pandíón** (starogr. *Πανδίων* – *Pandión*, lat. *Pandion*) je v gréckej mytológii syn egyptského kráľa Aigypta a jeho družky Héfaistiny.

Pandión bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Keď sa potom konala hromadná svadba a Pandión sa ženil s Kallidikou, ani netušil, že Danaos prikázal dcéram, aby svojich manželov počas svadobnej noci zavraždili. Okrem najmladšej Hyperméstry, Kallidiké a ako aj ostatné jeho dcéry príkaz otca splnili a od bohov si vyslúžili večný trest nosiť v podsvetí do deravého suda vodu.

Referencie a bibliografia
-------------------------

1. 1 2 3 4  Apollodoros, *Bibliotheca*, 2,1,5.
2. 1 2  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 32.
3. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 314.
**Pandaros** (starogr. *Πάνδαρος* – *Pandaros*, lat. *Pandarus*) je v gréckej mytológii syn lykijského kráľa Lykaóna, spojenec Trójanov v trójskej vojne.

V Homérovom epose Iliada je Pandaros lykijský spojenec Trójanov v trójskej vojne. Vyniká ako dobrý lukostrelec, ale aj svojou až chorobnou ctižiadostivosťou. Práve pre túto jeho zápornú vlastnosť si ho vybrala bohyňa Aténa, aby jej pomohol porušiť prímerie medzi Trójanmi a Achájcami, ktoré obe strany uzavreli pred súbojom trójskeho princa Parida a spartského kráľa Menelaa. Prímerie mohlo ukončiť vojnu a to si bohyňa Aténa nepriala.

Pandarovi sľúbila veľkú slávu a odmenu, ak vystrelí šíp na Menelaa. Pandaros sa vidinou slávy ochotne nechal zlákať, ale tej sa nedočkal, prinajmenšom takej, akú od toho očakával. Ešte toho istého dňa ho za jeho zradný šíp zabil argejský kráľ Diomédes a po smrti sa dostal do prísloví ako mierokaz.

Referencie a bibliografia
-------------------------

1. ↑  Homér, *Iliada*, 2,824-828.
2. 1 2 3  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 351.
3. ↑  Homér, *Iliada*, 5,166-179.
4. 1 2  Homér, *Iliada*, 4,85-127.

  


| * z
* d
* u
Hrdinovia trójskej vojny |
| --- |
| Grécki hrdinovia | 
* Agamemnón
* Achilles
* Aias
* Diomédes
* Epeios
* Filoktétes
* Idomeneus
* Machaón
* Menelaos
* Menestheus
* Neoptolemos
* Nestor
* Odyseus
* Patroklos
* Prótesilaos
* Sinón
* Teukros

 | Achilles nad Hektorovou mŕtvolou |
| Trójski hrdinovia | 
* Aineias
* Anténor
* Hektor
* Helenos
* Memnón
* Pandaros
* Paris
* Priamos

 |
**Tangipahoa** (doslova *Zberači kukuričných klasov* alebo *Ľudia kukurice*) je zaniknutý indiánsky kmeň, ktorý patril do Muskogeskej jazykovej rodiny (Muskogean languages family).

Kultúra
-------

Tento malý kmeň žil pri dolnom toku rieky Mississippi (Louisiana), konkrétne pri rieke Tangipahoa, ktorá tečie na juh do jazera Pontchartrain. Kmeň Tangipahoa žil blízko kmeňa Acolapissa v regióne východne od New Orleans. Tangipahoa bol poľnohospodársky kmeň usadených lovcov a zberačov. Zameriavali sa na pestovanie kukurice, fazule a tekvice. Kultúrne patrili medzi juhovýchodné kmene. Koľko členov mal kmeň v raných časoch, nie je známe.

Dejiny
------

Henri de Tonti spomína tento malý kmeň v roku 1682: o jeho domove na Mississippi, 12 míľ od dediny kmeňa Quinipissa. V apríli 1682 dorazila k ústiu Misissippi výprava dvoch francúzskych cestovateľov. Boli nimi Henri de Tonti a René-Robert Cavelier de La Salle často písaný len v skrátenej forme Robert de La Salle. V miestach, kde dnes leží New Orleans, ich napadol kmeň Quinipissa. La Salle ako odvetu vypálil niekoľko dedín kmeňa Tangipahoa. Tí, ktorí prežili útok Francúzov sa spojili s kmeňom Acolapissa, ktorý žil v susedstve. Dedina Tangipahoa sa stala jednou zo siedmich dedín kmeňa Acolapissa.

V roku 1702 sa ku kmeňu Acolapissa pridalo posledných 200 členov kmeňa Bayougoula. Neskôr sa kmeň Acolapissa, v ktorom žili aj zvyšky kmeňov Tangipahoa a Bayougoula, spojili s kmeňom Houma.

O jazyku kmeňa Tangipahoa nie je nič známe.

Kmeň Tangipahoa je považovaný za zaniknutý. Potomkovia kmeňov Tangipahoa, Acolapissa, Bayougoula a Mugulasha žijú spoločne s príslušníkmi kmeňa Houma a sú známi ako kmeň Houma.

Zdroj
-----

* História kmeňa Tangipahoa (po anglicky)
* Tangipahoa (po anglicky)
Tango
**Tango** je druh štandardného tanca.

Tango, tanec, ktorý si generácie tanečníkov odovzdávali z pokolenia na pokolenie, sa zrodil v slumoch a biednych uličkách Argentíny. Viac ako storočie bol pokladaný za priveľmi hriešny pre spoločenské sály. Začiatkom 19. storočia sa po istých zmenách a úpravách stal v Európe veľmi oblubený a módny. Hoci je to prekvapujuce, nie je tažke naučiť sa ho tancovať. Tanečník veľmi ľahko zvládne základné tanečné figúry. Avšak tajomstvo zmocnenia sa dráhy tanga spočíva v zaujatí správneho postavenia a v dosiahnutí nepolapiteľného mačacieho pohybu.

UNESCO
------

V roku 2009 bolo tango zapísané na zoznam nehmotného kultúrného dedičstva ľudstva UNESCO. Zápis je spoločný pre Argentínu a Uruguaj.

Referencie
----------

1. ↑   *Tango* [online]. ich.unesco.org, [cit. 2018-11-30]. Dostupné online. (po anglicky)

Pozri aj
--------

* argentínske tango
* štandardné tance

Iné projekty
------------

Commons
* Spolupracuj na Commons Commons ponúka multimediálne súbory na tému **Tango (tanec)**
**Čäbol** (kór. 재벌 – „plutokracia", „bohatá rodina") je koncern alebo konglomerát v Južnej Kórei, ktorý sa vyznačuje vysokou koncentráciou vlastníctva kapitálu do rúk jednej rodiny, extrémne vertikálnou štruktúrou riadenia, veľmi vysokým pomerom dlhu k vlastnému kapitálu a silnou prepojenosťou jednotlivých dcérskych spoločností prostredníctvom vlastníckych, investičných a platobných vzťahov za pôsobenia centrálnej koordinácie. Jedná sa o kórejskú obdobu japonských *zaibacu*.

Historicky išlo často o rodinné podniky z koloniálnej éry, ktoré výrazne expandovali v dôsledku rapídnej industrializácie v 60. a 70. rokoch 20. storočia. Vláda v snahe podporiť hospodársky rast incentivizovala vybrané podniky, ktoré uprednostňovala pri alokovaní finančných zdrojov, poskytovala trhovú ochranu a umožňovala im vytvárať monopoly a oligopoly, aby im tak priniesla úspory z rozsahu. Výsledkom tejto politiky bolo vytvorenie špecifického vzťahu medzi štátom, veľkými podnikmi a bankovým sektorom.

Čeboly sa stali hnacím motorom exportne orientovanej ekonomiky, vďaka ktorému sa dokázal pôvodne chudobný štát dostať medzi ekonomické veľmoci. Zároveň ale so sebou priniesol negatívne efekty, ktoré sa naplno prejavili vo východoázijskej finančnej kríze v roku 1997. Silná koncentrácia kapitálu (v roku 1995 až 16,9 % HDP) viedla k prehĺbeniu majetkových nerovností, nerovnomernému rozvoju jednotlivých ekonomických sektorov, štrukturálnej korupcii a zanedbaniu malých a stredných podnikov. Až kríza naplno ukázala slabinu systému, keď jedna tretina z 30 najväčších čebolov upadla do krachu. Tieto podniky podstupovali vysoko riskantné investičné kroky, operovali s vysokou mierou dlhov a nízkou mierou zisku, pričom nízka miera transparentnosti a zodpovednosti zo strany manažmentu umožňovali, aby tieto negatíva unikali širšej pozornosti.

Poznámky
--------

1. ↑  Iný zápis: **čebol**; iné prepisy: McCunov-Reischauerov systém: *chaebŏl*, Yaltský systém: *caypel*, kórejský systém (2000): *jaebeol*.

Referencie
----------

1. ↑  mj. Čeboly – rozkmitané giganty. *eTrend.sk* (Bratislava: News and Media Holding), 2007-07-02. Dostupné online [cit. 2022-09-19]. ISSN 1336-2674.
2. ↑  LIE, John; STEERS, Richard M.; SHIN, Yoo Keun. The Chaebol: Korea's New Industrial Might.. *Pacific Affairs*, 1991, roč. 64, čís. 1, s. 112. Dostupné online [cit. 2022-09-18]. ISSN 0030-851X. DOI: 10.2307/2760383.
3. ↑  KIM, Dong-Woon. Interlocking Ownership in the Korean Chaebol. *Corporate Governance*, 2003-04, roč. 11, čís. 2, s. 132–142. Dostupné online [cit. 2022-09-18]. ISSN 0964-8410. DOI: 10.1111/1467-8683.00014. (po anglicky)
4. ↑  CHUNG-IN MOON. *Routledge encyclopedia of international political economy. Volume 1, Entries A-F*. London : Routledge, 2001. Dostupné online. ISBN 0-203-44016-1. S. 196-97.
5. ↑  JEONG, Seung-il. *Crisis and restructuring in East Asia : the case of the Korean chaebol and the automotive industry*. New York : Palgrave Macmillan, 2004. Dostupné online. ISBN 1-4039-3814-8.
**Železničná trať Třemešná ve Slezsku – Osoblaha** je úzkorozchodná železničná trať vedúca z Třemešné ve Slezsku na trati Krnov – Šumperk do Osoblahy s číslom **298**. Je poslednou úzkorozchodnou traťou, na ktorej prevádzkujú pravidelnú osobnú prepravu České dráhy.

V sedemdesiatych rokoch 19. storočia sa majitelia Osoblažského cukrovaru snažili napojiť mesto na železnicu. Z ekonomického hľadiska bolo najvýhodnejšie napojenie na sieť pruských železníc, úrady vo Viedni však túto variantu zamietli. 14. decembra 1898 bola otvorená trať z Třemešnej.

Prevádzka na trati
------------------

V GVD 2007/2008 bolo na úzkorozchodke vedených 7 párov spojov, v súčasnosti je prevádzkovaných 6 párov vlakov. Všetky osobné vlaky sú vedené rušňom ČD radu 705.9 a jedným alebo dvoma vozňami radu Btu. Cez letnú sezónu a vo vybrané dni je na úzkorozchodke vedený jeden pár historických vlakov, vedených v sobotu parnou lokomotívou U46.002 a v nedeľu historickou motorovou lokomotívou TU 38.001. Výletné vlaky prevádzkuje spoločnosť Slezské zemské dráhy, o. p. s.

Referencie
----------

1. ↑  SCHREIER, Pavel. *Zrození železnic v Čechách, na Moravě a ve Slezsku*. Praha : Baset, 2004. ISBN 80-7340-034-0. S. 242.

Literatúra
----------

* HRČEK, Richard. *100 let úzkorozchodné dráhy Třemešná ve Slezsku-Osoblaha: 1898-1998: historie a současnost*. Bruntál : Okresní úřad : Organizační výbor pro oslavy 100 let trati Třemešná ve Slezsku-Osoblaha, 1998.

Pozri aj
--------

* Osoblažsko

Iné projekty
------------

Commons
* Spolupracuj na Commons Commons ponúka multimediálne súbory na tému **Železničná trať Třemešná ve Slezsku – Osoblaha**

Externé odkazy
--------------

* Osoblažsko
* Trať č. 298 na zelpage.cz

Zdroj
-----

*Tento článok je čiastočný alebo úplný preklad článku Železniční trať Třemešná ve Slezsku – Osoblaha na českej Wikipédii.*
* 
* 

 
**Apex Legends** je počítačová free-to-play hra typu Battle Royale, vyvinutá spoločnosťou Respawn Entertainment a publikovaná Electronic Arts. Hra bola vydaná pre Microsoft Windows, PlayStation 4 a Xbox One 4. februára 2019, bez predchádzajúceho oznámenia alebo marketingu

Hodnotenie
----------

*Apex Legends* získala veľmi pozitívne recenzie od kritikov, ktorí chválili hrateľnosť, progresívny systém a fúziu prvkov rôznych žánrov. Niektorí ju považovali za konkurenta  *Fortnite Battle Royale*, podobnej hry, ktorá získala v predchádzajúcom roku obrovskú popularitu.

Hranie hry
----------

Hra *Apex Legends* spája prvky rôznych videohier, vrátane vlastných prvkov zo série *Titanfall* a žánru Battle Royale. Približne šesťdesiat hráčov v trojčlenných skupinách je postavených proti sebe na ostrove, pričom jeden hráč kontroluje, kde ich družstvo pristane. Jednotky potom musia získať zbrane a iné zdroje na boj proti ostatným skupinám, počas ktorého sa hracia plocha postupne zmenšuje. Súboj sa končí, keď zostane jediné družstvo.  Komunikácia s členmi tímu je možná prostredníctvom hlasového chatu alebo tzv. "ping systému", ktorý umožňuje spoluhráčom ľahko označiť zdroje, miesta a nepriateľov.

Hra obsahuje na výber dvadsať legend (hoci štrnásť z nich je štandardne zamknutých) a obsahuje mikrotransakčný systém pre kozmetické výrobky.

Zdroje a externé odkazy
-----------------------

Oficiálna stránka hry

| * z
* d
* u
Respawn Entertainment |
| --- |
| Hry | 

|  |  |
| --- | --- |
| *Séria Titanfall*  | 
* *Titanfall*
* *Titanfall 2*
* *Titanfall: Assault*

 |
| Iné | 
* *Apex Legends*
* *Star Wars Jedi: Fallen Order*

 |
| Zrušené | 
* *Titanfall: Frontline*

 |

 |
| vydavateľ: Electronic Arts |
**Aristón** (starogr. *Ἀρίστων*) bol grécky sochár v 3. storočí pred Kr.

Aristón, grécky sochár z ostrova Chios, bol činný pravdepodobne v 1. polovici 3. storočia pred Kr. Starovekí autori nám o ňom nezanechali správy, ale svedectvom tvorby tohto umelca sú jeho signatúry na podstavcoch zo sôch nájdené na ostrove Rodos, troch z archeologickej lokality starovekého mesta Kameiros a jednej objavenej na akropole mesta Lindos, zo sochy, ktorú zhotovil spolu s Agathónom z Efezu: 

|  |  |
| --- | --- |
| *Ἀρί[σ]των Χῖ[ο]ς [ἐ]ποίησε. Ἀγά[θ]ων Ἐφέσιος [ἐ]χαλκ[ούργ]ησε.* | preklad: *Aristón Chioský zhotovil. Agathón Efezský do bronzu spracoval.* |

- text v starogréčtine
Tento nápis, vytesaný do mramorového podstavca cylindrického tvaru, hlása, že socha pôvodne predstavovala *Eufanovho syna Timothea*, kňaza bohyne Atény v meste Lindos. Nápis je datovaný do roku 270 pred Kr.

Referencie a bibliografia
-------------------------

1. 1 2 3 4 5  Lucia Guerrini: Enciclopedia dell’Arte Antica, Classica e Orientale, Roma 1959, Treccani, *Ariston*
2. 1 2  SCHMUCK, Hilmar. *Biographischer Index der Antike*. Berlin : Walter de Gruyter, 2001. 1073 s. ISBN 978-31-1095-441-8. S. 112. (po nemecky)
3. ↑  Inscriptiones Graecae, *Tit. Cam. 21*
4. ↑  Inscriptiones Graecae, *Tit. Cam. 26*
5. ↑  Inscriptiones Graecae, *Tit. Cam. 27*
6. 1 2  Inscriptiones Graecae, *Lindos II 84*
7. ↑  *Oxford art online*
**Aristón** (starogr. *Ἀρίστων*) bol dvojnásobný olympijský víťaz v behu na jedno stadion v 1. stor. pred Kr.

Aristón z Túrií si na 185. a na 187. olympijských hrách v rokoch 40 a 32 pred Kr. vybojoval víťazstvá v behu na jedno stadion. V Olympii víťazov hier korunovali olivovým vencom zo stromu rastúceho v Diovom posvätnom okrsku, ale Aristóna ocenili aj poctou celogréckeho meradla, a to tak, že 185. a 187. olympiáda dostala jeho meno. Beh na vzdialenosť jedného stadia bol totiž hlavným olympijským pretekom a menom víťaza tejto disciplíny sa všetky olympiády označovali.

Správu o olympijskom víťazstve Aristóna zaznamenal staroveký historik Eusebios z Kaisareie v zozname olympijských víťazov (víťazov stadiodromu od 1. až po 249. olympiádu), ktorý je súčasťou jeho diela Kronika (starogr. *Παντοδαπὴ Ἱστορία* – *Pantodapé Historia*). Tento zoznam vyhotovoval na začiatku 4. storočia, a to hlavne z písomností Iulia Africana, autora diel, zachovaných prevažne vo fragmentoch.

Referencie a bibliografia
-------------------------

1. 1 2 3  Eusebios, *Kronika* 2,193.}
2. 1 2  Mark Golden. *Sport in the ancient world from A to Z*. London : Taylor & Francis, 2003. ISBN 0-203-49732-5. S. 16.
3. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 363.
4. ↑  Mark Golden. *Sport in the ancient world from A to Z*. London : Taylor & Francis, 2003. ISBN 0-203-49732-5. S. 158.
5. ↑  Vojtech Zamarovský. *Vzkriesenie Olympie*. Brat
islava : Šport, 1986. 77-043-86. S. 140.
6. ↑  Josef Šusta. *Dějepisectví*. Praha : Nákl. Historického klubu, 1933. S. 9.

Pozri aj
--------

* Zoznam olympijských víťazov staroveku
**Aristón** (starogr. Ἀρίστων) bol spartský kráľ z dynastie Eurypontovcov. Vládol približne od roku 550 pred Kr. do roku 515 pred Kr. Jeho spolukráľom z kráľovského rodu Agiovcov bol Anaxandridas II.

S jeho menom sa spája významný predel v zozname kráľov Sparty rodu Eurypontovcov, keď po kráľoch, ktorých existencia je historikmi často spochybňovaná, Aristóna už väčšina historikov pokladá za nesporne historickú osobu. Aristón syn a nástupca Agasikla nastúpil na trón okolo roku 550 pred Kr. Vládol dlho, možno aj 50 rokov a ako vládca bol ľudom Sparty obľúbený.

Po dvoch manželstvách ostal Aristón bezdetný a preto sa oženil tretíkrát. Jeho tretia manželka, ako napísal historik Herodotos, bola predtým manželkou jeho priateľa z detstva Ageta a údajne bola zďaleka najkrajšou Sparťankou. Tretia manželka mu porodila syna, ale dieťa sa narodilo už šesť mesiacov po svadbe. Správu o narodení dieťaťa sa Aristón dozvedel v prítomnosti eforov a poznamenal, že nemôže byť jeho, ale neskôr to oľutoval a dieťa považoval za svoje (Tieto jeho slová neskôr poznačili život následníka). Dlho očakávaný syn kráľa dostal meno Démaratos, čo znamená ľudom vymodlený, vyprosený, pretože sa ľud Sparty už dlho modlil, aby sa ich obľúbenému kráľovi narodil následník.

Počas vlády Aristón so svojim spolukráľom Anaxandridom dobyli Tegeu, ktorá už dlhé roky odolávala útokom Sparty. Dobytím Tegee Sparťania svoju politiku zmenili, keď na rozdiel od Messénie, ktorú si zotročili, Tegea sa už mala stať ich spojencom. V Grécku sa angažovali pri zvrhnutí tyranii, čím prestíž Sparty vzrastala. Touto politikou si Sparta získala spojencov a približne v tomto období vznikol aj Peloponézsky spolok a Tegea sa stala jej kľúčovým členom. Sparta tak nastúpila cestu stať sa hegemónom v Grécku.

Zdroje
------

* Herodotos, *História*, I, 65; VI, 61 – 65.
* Pausanias, *Periégésis tés Hellados*, 3,7,7;
* SEKUNDA, Nick. *Spartské vojsko*. [s.l.] : Grada Publishing, 2008. ISBN 978-80-247-2368-6. (český jazyk)

Pozri aj
--------

* Zoznam kráľov Sparty

  


|  |
| --- |
| Aristón**Eurypontovci** |
| Vladárske tituly |
|
| Predchodca**Agasikles** | **kráľ**cca 550 pred Kr. – cca 515 pred Kr. | Nástupca**Démaratos** |
**Aristónidas** (starogr. *Ἀριστωνίδας*) bol grécky sochár v 3. storočí pred Kr.

Aristónidas, syn Mnasitima (najstaršieho člena (primogenitusa) veľkej sochárskej rodiny z Rodosu), bol otec sochárov Timagora a Mnasitima. Tvoril približne v 1. polovici 3. storočia pred Kr. Od starovekých autorov o ňom nemáme správy, svedectvom tvorby tohto umelca sú ale jeho menom signované mramorové podstavce (z nezachovaných sôch), objavené na ostrove Rodos.

Je možné, že tu ide o sochára, ktorého rímsky spisovateľ Plínius uvádza ako autora sochy Athamasa, zhotovenej zo zliatiny bronzu a železa (oxidáciou sa socha sfarbila do červena).

Referencie a bibliografia
-------------------------

1. 1 2 3 4 5  Lucia Guerrini: Enciclopedia dell’Arte Antica, Classica e Orientale, Roma 1959, Treccani, *Aristonidas*
2. 1 2  SCHMUCK, Hilmar. *Biographischer Index der Antike*. Berlin : Walter de Gruyter, 2001. 1073 s. ISBN 978-31-1095-441-8. S. 113. (po nemecky)
3. ↑  Inscriptiones Graecae, *Suppl. Epig. Rodio 7*
4. ↑  William Smith, *A Dictionary of Greek and Roman biography and mythology*
5. ↑  Plínius, *Naturalis Historia*, 34,140.
**Emma Robertsová** (\* 10.február 1991,Rhinebeck, New York, Spojené štáty) je americká herečka a speváčka. Známa je z filmov ako *Hotel pre psy* (2009), *Vreskot 4* (2011), *My sme Millerovci* (2013). V roku 2015 získala hlavnú postavu v seriáli *Scream Queens*. Jej tetou je známa herečka Julia Roberts.

Životopis a kariéra
-------------------

Emma Roberts sa narodila do rodiny herca Erica Robertsa a jeho manželky Kelly Cunnigham. Má jednu nevlastnú sestru.

Prvý raz sa na filmovom plátne objavila v roku 2001, vo filme Kokaín spolu s hercami ako Johnny Depp či Penélope Cruz. 

V roku 2004 prišla prvá veľká rola s televíznym seriálom Neslávna, ktorý vysielala satelitná televízna stanice Nickelodeon. Za rolu Addie Singerová získala nomináciu na Teen Choice Award a niekoľko nominácií na cenu Young Artist Award.

V roku 2010 sa stala súčasťou filmu Na sv. Valentína, v ktorom si zahrala so svojou tetou Juliou Roberts. S hercom Freddiem Highmoreom si zahrala vo filme "Umenie zapadnúť ". Vo filme Vreskot 4, po boku Neve Campbell a Courteney Cox stvárnila postavu Jill Robertsovej. S Jennifer Aniston a Jasonom Sudeikisom si zahrala vo veľmi úspešnom filme My sme Millerovci.

V roku 2013 získala menšiu rolu v americkom seriáli American Horror Story. 

V roku 2015 získala hlavnú rolu v seriáli Scream Queens, po boku Jamie Lee Curtisovej.

Iné projekty
------------

Commons
* Spolupracuj na Commons Commons ponúka multimediálne súbory na tému **Emma Robertsová**

Externé odkazy
--------------

* Emma Robertsová v Internet Movie Database (po anglicky)
* Emma Robertsová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Emma Roberts na anglickej Wikipédii.*

Autoritné údaje: * BnF: 155465680
* GND: 141167203
* ISNI: 0000 0001 1494 8191
* LCCN: no2005021393
* NK ČR: xx0093514
* VIAF: 85925873
* WorldCat: lccn-no2005021393